เพซ ดีเวลลอปเมนท์ คอร์ปอเรชั่น ได้เซ็นสัญญากับแบรนด์ ให้เอ็กซ์คลูซีฟแฟรนไชส์เพื่อเปิดร้าน ดีน แอนด์ เดลูก้า ในสนามบิน สถานีรถไฟ และจุดท่องเที่ยวหรือ Travel Hub
a. meatpacking
b. Royalty Fee
c. Travel Essentials
d. Lagardère Travel Retail
คำตอบคือ d.  เนื่องจาก ดีน แอนด์ เดลูก้า (Dean & Deluca) แบรนด์ร้านอาหารและเครื่องดื่มกูร์เม่ต์จากนิวยอร์ค ภายใต้การบริหารงานของ บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ได้ปรับเปลี่ยนกลยุทธ์การดำเนินธุรกิจโดยเน้นการขยายสาขาแบบให้สิทธิแฟรนไชส์ 

โดยการทำงานร่วมกับพาร์ทเนอร์ทางธุรกิจระดับโลก เนื่องจากมองเห็นว่ามีข้อดีในเรื่องความเร็ว เพราะกลยุทธ์การให้สิทธิแฟรนไชส์คือ สามารถขยายร้านได้เร็วตามกำลัง และเครือข่ายของพาร์ทเนอร์ แถมด้วยไม่ต้องใช้เงินลงทุน ความเสี่ยงต่ำ และสามารถรับรู้รายได้จากการเก็บค่าสิทธิได้ทันที

เพซ ดีเวลลอปเมนท์ คอร์ปอเรชั่น ได้เซ็นสัญญากับ Lagardère Travel Retail ให้เอ็กซ์คลูซีฟแฟรนไชส์เพื่อเปิดร้าน ดีน แอนด์ เดลูก้า ในสนามบิน สถานีรถไฟ และจุดท่องเที่ยวหรือ Travel Hub  แผนในปี 2019 จะเปิดอย่างน้อย 30 สาขา และคาดการณ์รายได้จากการให้สิทธิแฟรนไชส์กับพาร์ทเนอร์เจ้านี้ประมาณ 600 ล้านบาท พร้อมกับตั้งเป้าขยาย 150 สาขาภายใน 5 ปีด้วย

ความตั้งใจของเพซที่จะต่อยอดแบรนด์ ดีน แอนด์ เดลูก้า ไปสู่ตลาดโลก ได้วางกลยุทธ์ในการขยายแบรนด์โดยการให้สิทธิแฟรนไชส์กับคู่ค้าที่มีเครือข่ายระดับโลก จากนี้ไป การหาพาร์ทเนอร์เพื่อให้สิทธิแฟรนไชส์ จะโฟกัสไปที่พาร์ทเนอร์ที่มีศักยภาพและมีโลเคชั่นของร้านที่ดี เพราะจากประสบการณ์ โลเคชั่นที่ดีสามารถทำยอดขายและรายได้ได้มากกว่าร้านที่มีจำนวนเยอะ แต่ไม่สามารถเข้าถึงกลุ่มลุกค้าเป้าหมายได้